*DRUGE PRILOGE - Obrazec št. 10*

**VZOREC POGODBE**

**Pogodba za izdelavo optimizacije projektne dokumentacije PZI, projektantski nadzor in izdelavo PID za rekonstrukcijo, nadzidavo in prizidavo Zdravstvenega doma Velenje**

ki jo sklepajo

Mestna občina Velenje

Titov trg 1, 3320 Velenje

**Podračun EZR MOV št.: SI56 0133 3010 0018 411**

**ID za DDV: SI49082884**

**Matična številka: 5884268000**

ki jo zastopa župan Peter Dermol

**(v nadaljevanju: naročnik)**

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ki jo/ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(v nadaljevanju: izvajalec)**

1. člen

UVODNE DOLOČBE

Pogodbeni stranki uvodoma ugotavljata, da je bil izvajalec izbran na podlagi javnega razpisa v odprtem postopku, objavljenega dne ……………….na Portalu javnih naročil, št. objave …………/2025 in obveščen z odločitvijo o oddaji naročila št. ……………………… z dne \_\_\_\_\_\_\_\_\_ ter se pogodbeni stranki dogovorita o medsebojnih pravicah, obveznostih in dolžnostih pri izdelavi projektne dokumentacije za »**Optimizacija projektne dokumentacije PZI, projektantski nadzor in izdelava PID za rekonstrukcijo, nadzidavo in prizidavo Zdravstvenega doma Velenje«**

**Naročnik izvaja javno naročilo ob upoštevanju odložnega pogoja.**

Naročnik izvaja javno naročilo v delu izvajanja projektantskih storitev, ki so vezane na fazo izvajanja GOI del, ob upoštevanju odložnega pogoja. Odložni pogoj bo izpolnjen, če bo naročnik Mestna občina Velenje podpisal izvajalsko pogodbo za izvedbo GOI del za rekonstrukcijo, nadzidavo in prizidavo trakta A Zdravstvenega doma Velenje.

Pod odložnim pogojem se izvaja del javnega naročila za projektantske storitve, ki so vezane na fazo izvajanja GOI del (PID in projektantski nadzor). Del javnega naročila, ki se nanaša na optimizacijo PZI se bo oddal brez odložnega pogoja. Če odložni pogoj ne bo izpolnjen do 1. 12. 2026 se pogodba v delu, ki se nanaša na izvedbo storitev pod odložnim pogojem, razveže. Naročnik ima pravico, da po nastopu odložnega pogoja odstopi od pogodbe brez vsakršnih obveznosti do izvajalca, če bo na podlagi strokovne in objektivne presoje, skupaj z inženirjem in izvajalcem GOI del presodil, da investicije ni mogoče izvesti do skrajnega roka za izvedbo, to je do 15. 12. 2027.

Operacija se sofinancira iz sredstev Evropske Unije, Evropskega regionalnega sklada in kot nacionalni javni prispevek iz Proračuna Republike Slovenije.

Naročnik in izvajalec se obvezujeta glede na predmet in trajanje pogodbe izpolnjevati in upoštevati tudi vse morebitne spremembe veljavne zakonodaje od dneva uveljavitve sprememb z objavo v Uradnem listu RS.

Izvajalec je usposobljen za izvedbo predmeta javnega naročila in zagotavlja, da bodo delo izvajali naslednji strokovnjaki:

- vodja projektiranja,

- pooblaščeni strokovnjak arhitekture,

- pooblaščeni strokovnjak gradbeništva,

- pooblaščeni strokovnjak s področja elektrotehnike,

- pooblaščeni strokovnjak s področja strojništva,

- pooblaščeni strokovnjak s področja požarne varnosti.

1. člen

PREDMET POGODBE

Predmet te pogodbe je optimizacija projektne dokumentacije faze PZI, izdelava projektne dokumentacije faze PID in izvedba projektantskega nadzora za rekonstrukcijo, nadzidavo in prizidavo Zdravstvenega doma Velenje, skladno s ponudbo izvajalca, št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_ (v nadaljevanju: ponudba).

Način in obseg predaje PZI in PID dokumentacije je določen v razpisni dokumentaciji.

Projektna dokumentacija mora biti izdelana v slovenskem jeziku, v tiskanih barvnih in digitalnih izvodih (formati besedila PDF, Word in Excel, ter formati načrtov PDF in DWG) na USB ključu v skladu s terminskim planom naročnika. Ko bo izdelovalec zaključil izdelavo vse projektne dokumentacije, bo skupaj s pooblaščenim predstavnikom naročnika naredil zapisnik o predaji in prevzemu projektne dokumentacije.

Za fazo PZI se naročniku najprej preda en tiskan izvod projektne dokumentacije za revizijo. Po opravljeni reviziji in izvedbi zahtevanih dopolnitev se naročniku predajo štirje tiskani izvodi končne, revidirane dokumentacije faze PZI. Predaja PID dokumentacije v vsaki etapi zajema štiri tiskane izvode in en elektronski izvod.

Projektantski nadzor se bo izvajal v vseh fazah gradnje, vključno s fazo odprave pomanjkljivosti in morebitnimi podaljšanji izvedbe del, ki ga izvaja odgovorni vodja projektiranja v skladu z vsakokratno veljavno gradbeno zakonodajo. Projektantski nadzor obsega prisotnost vodje projektiranja in vseh strokovnjakov, ki sodelujejo pri pripravi posameznih načrtov, študij in elaboratov, na gradbišču v času gradnje ter v roku za reklamacijo napak.

Sestavni deli te pogodbe so:

* Ponudba iz 1. odstavka tega člena, vključno s seznamom podizvajalcev in podatki o delih, ki jih prevzemajo.
* PZI dokumentacija za projekt ZD Velenje, trakt A – rekonstrukcija in nadzidava, št. projekta 1/2022, marec 2023.
* DGD dokumentacija za projekt Zdravstveni dom Velenje Rekonstrukcija in prizidava, št. projekta 3/2025, februar 2025.
* Razpisna dokumentacija naročnika z dne 24. 6. 2025 z vsemi spremembami.

1. člen

Projektantski nadzor vključuje prisotnost vodje projektiranja in po potrebi vseh strokovnjakov pri projektiranju posameznih sklopov na gradbišču za obdobje v času izvedbe GOI del za rekonstrukcijo, nadzidavo in prizidavo Zdravstvenega doma Velenje

Projektantski nadzor obsega:

* udeležbo vodje projektiranja na vseh operativnih sestankih,
* udeležbo vseh strokovnjakov pri projektiranju na operativnih sestankih v fazi izvajanja posameznih načrtov,
* obiske gradbišča po potrebi in na poziv naročnika ter na poziv odgovornega vodje gradbišča,
* spremljanje poteka izvedbe del,
* opozarjanje na morebitna odstopanja gradnje od načrtov ali druga neskladja,
* pojasnjevanje izdelanih načrtov za izvedbo ter elaboratov,
* potrjevanje materialov, opreme, naprav, delovnih skic in ostalih detajlov ter morebitnih sprememb pri gradnji objekta in drugo usklajevanje z izvajalcem,
* usklajevanje rešitev in detajlov ter potrjevanje tehnoloških in delavniških načrtov izvajalcev,
* odgovornost za usklajenost in pravilnost potrjenih rešitev in detajlov izvajalca in morebitnih sprememb (po predlogu izvajalca),
* sodelovanje z naročnikom pri izbiri in potrjevanju materialov in barv,
* pripravo izvlečkov iz načrtov, digitalnih izvlečkov in drugega v primeru pomanjkljivosti projektne dokumentacije,
* opravljanje projektantskega nadzora kot osnovo za potrditev izjave skladnosti izvedbe objekta oziroma dokazilo o skladnosti izvedbe objekta s projektno dokumentacijo,
* obveznosti odgovornega vodje projektov, izhajajoče iz veljavne zakonodaje o graditvi objektov,
* obveznosti odgovornega vodje projektiranja in odgovornih projektantov posameznih načrtov vezano na pregled in podpis PID dokumentacije in spremljajočih izjav skladno z veljavnim Pravilnikom o projektni dokumentaciji ter uskladitev navodil za obratovanje in vzdrževanje objekta z izvajalcem gradbenih del objekta in
* obveščanje naročnika o stanju izvajanja projektantskega nadzora vključno s stanjem potrjevanja materialov, delavniške in druge dokumentacije in pravočasno opozarjanje na ovire za izvedbo projekta.

1. člen

Vodja projektiranja je:

* zadolžen za imenovanje vseh strokovnjakov pri vseh načrtih, ki sestavljajo projekt,
* odgovoren za koordinacijo izvedbe vseh sestavnih delov projekta,
* odgovoren za koordinacijo vseh strokovnjakov pri projektiranju posameznih načrtov (pooblaščeni arhitekti in pooblaščeni inženirji) ter ostalih strokovnjakov, ki sodelujejo pri izdelavi projektne dokumentacije,
* odgovoren za medsebojno usklajenost posameznih delov projekta,
* odgovoren za zagotovitev izvajanja notranje kontrole usklajenosti in pravilnosti izdelane projektne dokumentacije in elaboratov s strani odgovorne osebe notranje kontrole,
* odgovoren za medsebojno usklajenost projektov sosednjih območij in mejne javne infrastrukture,
* odgovoren za spoštovanje dogovorjenih rokov izdelave projektov,
* odgovoren za projektantski nadzor na podlagi določil veljavne gradbene zakonodaje, ali se gradnja izvaja v skladu s projektom za pridobitev gradbenega dovoljenja in ali je gradnja izvedena skladno z gradbenim dovoljenjem tako, da je objekt mogoče uporabljati,
* dolžan zastopati interese naročnika tako, da bo dokumentacija ekonomsko sprejemljiva in učinkovita,
* odgovoren za tehnično pravilnost projektiranja in tehnično izvedljivost projekta z upoštevanjem gradbenih toleranc.

1. člen

POGODBENA VREDNOST

Izvajalec se obvezuje, da bo dela, ki so predmet te pogodbe, izvedel po cenah, ki jih je navedel v ponudbi (v nadaljevanju: pogodbene cene):

Pogodbene cene vključujejo vse storitve, zahtevane v razpisni dokumentaciji in določilih te pogodbe ter so fiksne in nespremenljive ves čas trajanja pogodbe. V pogodbeni ceni so zajeti vsi stroški in morebitni popusti. Izključen je vpliv morebitnega zakonskega povečanja stopnje obdavčitve na skupno pogodbeno ceno. Cena za projektantski nadzor je fiksna oziroma pavšalna in mora kriti celoten projektantski nadzor nad izvedbo GOI del do končanja del, vključno z rokom za reklamacijo napak do izdaje Potrdila o izvedbi in z morebitnimi podaljšanji izvedbe GOI del.

Izvajalec se na podlagi navedenih pogodbenih cen obvezuje izvesti dela iz te pogodbe za izdelavo projektne dokumentacije in izvedbo projektantskega nadzora za pogodbeno vrednost:

|  |  |  |  |  |  |
| --- | --- | --- | --- | --- | --- |
|  |  |  |  |  | **V EUR** |
| **ZAP. ŠT.** | **STORITEV** | **POGODBENA CENA BREZ DDV** | **STOPNJA DDV V %** | **ZNESEK DDV** | **POGODBENA CENA Z DDV** |
| **1** | **2** | **3** | **4** | **5=3\*4** | **6=3+5** |
| **1** | **Optimizacija projektne dokumentacije faze PZI** |  |  |  |  |
| **2** | **Izdelava projektne dokumentacije faze PID** |  |  |  |  |
| **3** | **Projektantski nadzor** |  |  |  |  |
| **4** | **Popust** | | | |  |
| **5=1..4** | **Pogodbena vrednost** | | | |  |

Pogodbena vrednost se financira s sredstvi proračunskih postavk 40317021 ZD Velenje, trakt A – rekonstrukcija in nadzidava in 40317022 Satelitski urgentni center Velenje.

1. člen

ROKI

Rok za izvedbo optimizacije in izročitev projektne dokumentacije faze PZI je do 29. 9. 2025. Projektna dokumentacija faze PZI za projekt ZD Velenje, trakt A – rekonstrukcija in nadzidava, št. projekta 1/2022, marec 2023 bo izvajalcu predana ob podpisu pogodbe, projektna dokumentacija faze PZI za projekt Zdravstveni dom Velenje – rekonstrukcija in prizidava pa predvidoma do 19. 8. 2025. Po izročitvi optimizirane projektne dokumentacije faze PZI naročniku, bo izvedena revizija projektne dokumentacije. Pri izvajanju revizije morajo vodja projektiranja in imenovani strokovnjaki pri projektiranju posameznih načrtov aktivno sodelovati.

Projektna dokumentacija faze PID se bo zaradi etapnega izvajanja GOI del izdelovala v dveh delih, skladno s pridobivanjem uporabnih dovoljenj. Prva etapa zajema nadzidavo trakta A, druga pa preostali del gradnje. Od projektanta se pričakuje, da bo PID pripravil v obsegu izvedenih GOI del, vključno z izdelavo energetske izkaznice objekta, ob upoštevanju etapnosti.

Prva etapa naj bi se zaključila v začetku leta 2027, druga pa v drugi polovici istega leta. Natančni roki bodo določeni glede na terminski plan izvajalca, ki bo predan po odpravi odložnega pogoja.

Rok za izdelavo in izročitev PID dokumentacije za nadzidavo je predvidoma do 1. 9. 2027, pri čemer bo naročnik točen rok sporočil pisno, skladno s potekom gradnje.

Projektantski nadzor se bo izvajal tekom izvedbe GOI del, in sicer predvidoma 16 mesecev od uvedbe v delo izvajalca GOI del, pod predpostavko, da bo odpravljen odložni pogoj. Projektantski nadzor se bo pretežno izvajal od uvedbe v delo izvajalca GOI del, do končanja GOI del (Potrdilo o prevzemu). Izvajalec mora po potrebi izvajati projektantski nadzor in z njim povezane storitve tudi v roku za reklamacijo napak (Potrdilo o izvedbi).

1. člen

NAČIN PLAČILA

Plačila se izvajajo glede na posamezno izvedeno fazo javnega naročila.

Optimizacija projektne dokumentacije faze PZI se plača v dveh delih, in sicer 80 % po izdelavi in predaji dokumentov naročniku, 20 % pa po uspešno izvedeni reviziji projektne dokumentacije (pogoj je podpisana revizijska izjava).

Izdelava PID se plača po izdelavi, predaji in potrditvi dokumentov s strani naročnika. Izdelava PID se plača v dveh delih – 50 % po potrditvi in izročitvi PID dokumentacije za prvo etapo (nadzidava), preostalih 50 % pa po potrditvi in izročitvi PID dokumentacije za drugo etapo (preostali del gradnje). V vsakem primeru je pogoj za plačilo pisna potrditev naročnika, da je dokumentacija ustrezna in skladna s pogodbo in razpisno dokumentacijo. Naročnik lahko zavrne potrditev ustreznosti oddane dokumentacije, če le-ta ni skladna z določili razpisne dokumentacije oziroma z določili pogodbe. Za neustrezno šteje nepopolna projektna dokumentacija.

Projektantski nadzor se plačuje v mesečnih zneskih, pri čemer se pavšalni znesek iz ponudbenega predračuna razdeli na predvideno število mesecev gradnje, določenih ob uvedbi v delo Izvajalca GOI del (obdobje od uvedbe v delo do končanja del), upoštevajoč en (dodaten) enakovreden znesek za celotno obdobje nadzora vključno z rokom za reklamacijo napak do izdaje Potrdila o izvedbi. Skupni seštevek posameznih plačil v nobenem primeru ne sme presegati pavšalnega zneska, izvajalec projektantskega nadzora pa ni upravičen do plačila za morebitno podaljšanje izvedbe vseh del.

Izvajalec po potrditvi ustreznosti dokumentacije s strani naročnika za optimizacijo projektne dokumentacije faze PZI in izdelavo projektne dokumentacije faze PID ter za izvedbo projektantskega nadzora ob koncu vsakega meseca v fazi izvedbe del izstavi račun v elektronski obliki (e-račun) in ga posreduje v UJP (spletna aplikacija UJPnet), ki je enotna vstopna in izstopna točka za izmenjavo računov in spremljajočih dokumentov v elektronski obliki. Če naročnik izpodbija del zneska računa, račun zavrne.

Račun se plača 30. dan od dneva prejema oziroma kot to določa veljavna zakonodaja. Rok plačila prične teči naslednji dan od dneva prejema pravilno izstavljenega računa, pri čemer se za uradni datum prejema šteje datum prejema računa v spletno aplikacijo UJPnet.

Račun se plača na TRR, ki bo naveden na izstavljenem računu.

V primeru izvajanja javnega naročila s podizvajalci, ki skladno z 2. in 3. odstavkom 94. člena ZJN-3 zahtevajo neposredna plačila s strani naročnika, so obvezne priloge k računu izvajalca računi podizvajalcev, ki jih je izvajalec predhodno potrdil. Roki plačil podizvajalcem so enaki kot za izvajalca.

V ponudbeno ceno morajo biti vključeni vsi stroški ponudnika in morebitnih podizvajalcev.

1. člen

OBVEZNOSTI IZVAJALCA

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih storitev ter z lokacijo in objektom, za katerega se bodo pogodbene storitve izvajale.

Izvajalec se obvezuje, da bo:

* zagotovil pooblaščene strokovnjake na zahtevanih področjih in druge strokovnjake, ki so sposobni strokovno korektno, kakovostno in pravočasno izdelati naročeno projektno in drugo dokumentacijo;
* prevzeto delo izvršil v skladu s pravili stroke, vestno in kvalitetno, v skladu s tehničnimi predpisi, standardi in usmeritvami naročnika, Inženirja/nadzornika in supernadzora ter zadnjim stanjem gradbene tehnike;
* po potrebi in na zahtevo naročniku pojasnjeval že izdelano projektno in drugo dokumentacijo in vse nejasnosti iz obsega pogodbenega dela v času izvedbe pogodbe, garancijske dobe ter dobe solidnosti objekta;
* sodeloval na rednih in izrednih koordinacijah pri naročniku v vseh fazah izdelave predmeta pogodbe in na koordinacijah z izvajalcem GOI del zagotovil sodelovanje vseh odgovornih projektantov posameznih načrtov;
* na svoje stroške in v razumnem roku, ki ga določi naročnik, izvršil dopolnitve in spremembe pogodbenega dela, če se ugotovi, da je delo pomanjkljivo opravljeno;
* opravila, vezana na pogodbo, izvajal v slovenskem jeziku;
* zagotovil notranjo kontrolo usklajenosti in pravilnosti projektne dokumentacije;
* varoval poslovno tajnost naročnika in njegovih partnerjev kot tudi tajnost vseh dokumentov in ostalih informacij in jih brez soglasja naročnika ne bo posredoval tretjim osebam;
* odgovorno sodeloval z izvajalcem del in naročnikom pri odpravi očitnih in skritih napak (pojasnjevanje izvedenih projektnih rešitev in podajanje novih projektnih rešitev), ki so posledica projektantskih rešitev v garancijski dobi objekta ter pri odpravi napak solidnosti objekta v času 10 let od prevzema objekta;
* projektno dokumentacijo izdelal v skladu z zahtevami naročnika in Tehničnimi specifikacijami v poglavju V. Navodil ponudnikom za pripravo ponudbe, ob upoštevanju veljavne zakonodaje s področja graditve objektov, veljavnih pravilnikov in standardov ter normativov, ki veljajo v Republiki Sloveniji za projektiranje in graditev tovrstnih objektov;
* pri izvedbi predmetnega javnega naročila upošteval vse veljavne uredbe, zakonska določila, podzakonske akte ter ostala določila, ki veljajo specifično za področje predmetnega obsega del;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in podizvajalci;
* pogodbene storitve izvedel v dogovorjenih rokih;
* pri usklajevanju projektantskih rešitev aktivno sodeloval z naročnikom, izvajalcem GOI del in izbranim Inženirjem,
* upošteval morebitna navodila naročnika, ki se nanašajo na izdelavo projektne dokumentacije;
* ves čas trajanja te pogodbe smiselno upošteval določila veljavne Uredbe o zelenem javnem naročanju glede vključitve v projektno dokumentacijo;
* obveščal naročnika o izvajanju prevzetih del ter omogočal naročniku in izbranemu Inženirju ustrezen nadzor;
* tolmačil oz. pojasnjeval posamezne faze projektov v fazi izvedbe, ki bi bila potrebna zaradi napak ali nejasnosti v projektni dokumentaciji;
* popravil, dopolnil in odpravil morebitne napake projektne dokumentacije v postavljenih rokih;
* odpravil vse pomanjkljivosti projektne dokumentacije in izdelal vse korekcije in dopolnitve projektne dokumentacije oziroma elaborate po utemeljenih zahtevah naročnika ter na svoje stroške;
* sodeloval pri revizijah in dopolnitvah projektne dokumentacije po utemeljenih zahtevah revizijske razprave;
* pripravil kopije izvlečkov iz projektne dokumentacije, ki služijo kot delovno gradivo na koordinacijah in drugih sestankih;
* prisoten na vseh koordinacijskih sestankih, vezanih na pripravo dokumentacije, in sicer na poziv naročnika;
* hranil dokumentacijo, vezano na to pogodbo, omogočil vpogled vanjo in jo na zahtevo naročnika posredoval;
* takoj opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev oziroma kako drugače pomembno vplivale na izvedbo;
* druga potrebna dela za izvedbo predmetnega javnega naročila;
* v vseh fazah spremljal in preverjal izvedljivost rešitve po pogojih iz prejšnjih alinej in upošteval navodila naročnika in morebitnih sprememb za doseganje ocenjene vrednosti projekta,
* izvajal delo skladno z usmeritvami in ob soglasju izdelovalca že izdelane projektne dokumentacije Adesco d.o.o.

1. člen

OBVEZNOSTI NAROČNIKA

Naročnik se obvezuje, da bo:

* sodeloval z izvajalcem v fazi izdelave projektne dokumentacije in mu v dogovorjenih rokih in na dogovorjen način dal na razpolago vso potrebno dokumentacijo in informacije, s katerimi razpolaga in so potrebne za kvalitetno in pravočasno izvedbo;
* tekoče usklajeval projektne predloge, jih odobril oziroma jih delno ali v celoti zavrnil;
* spoštoval moralne avtorske pravice avtorja;
* obveščal izvajalca o vseh spremembah, ki bi lahko imele vpliv na izvršitev prevzetih storitev;
* plačeval izvedene in potrjene storitve v dogovorjenih rokih;
* aktivno sodeloval pri vseh upravnih postopkih, vključno s pridobitvijo soglasij.

1. člen

PODALJŠANJE ROKOV

Izvajalec ima pravico do podaljšanja pogodbenih rokov zgolj v primerih dogodkov, ki so:

* posledica višje sile;
* prekinitev izvajanja del na zahtevo naročnika;
* povezani s primeri, ko se s podaljšanjem strinja naročnik.

Izvajalec mora predlagati naročniku podaljšanje pogodbenega roka v pisni obliki z obrazložitvijo najkasneje v sedmih dneh, ko izve za vzrok, zaradi katerega se lahko rok podaljša, sicer izgubi pravico do podaljšanja roka.

O kakršnemkoli podaljšanju rokov mora biti sklenjen aneks k tej pogodbi.

Če izvajalec zamudi z dokončanjem del iz razlogov, ki niso posledica višje sile ali na strani naročnika, je dolžan plačati pogodbeno kazen, določeno v tej pogodbi. Pogodbena kazen se obračuna pri izplačilu. Podaljšanje roka izvedbe gradbeno obrtniških del, ni razlog za povišanje pogodbene vrednosti.

11. člen

ZAMUDE

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamuja z izdelavo projektne dokumentacije, je izvajalec dolžan plačati naročniku pogodbeno kazen v višini 0,5 % od pogodbene vrednosti za vsak zamujeni koledarski dan, vendar ne več kot 10 % pogodbene vrednosti.

Naročnik ima pravico uveljavljati pogodbeno kazen najkasneje v roku osmih dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v roku osmih dni od izstavitve.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

Za poplačilo nastalih stroškov in škode lahko naročnik unovči zadržana sredstva, če pa le-to ne zadostuje, mora izvajalec plačati razliko do polne višine nastalih stroškov in škode v roku osmih dni od datuma prejema pisnega zahtevka naročnika.

14. člen

SPREMEMBA POGODBENE VREDNOSTI

O kakršnih koli nepredvidenih delih mora izvajalec takoj pisno obvestiti naročnika in mu brez predhodnega poziva s strani naročnika dostaviti predračun teh del. Dodatnih del, ki niso opredeljena s to pogodbo, izvajalec ne sme začeti izvajati brez predhodnega soglasja naročnika.

Za dodatna dela (presežna, manjkajoča, nepredvidena …) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja. Z izvajalcem se v tem primeru sklene aneks k tej pogodbi.

S strani naročnika nepotrjene tehnologije dela, ki bi imele za posledico večje količine izvedenih del ali odškodnine tretjim osebam, niso predmet stroškov naročnika.

Izvajalec lahko z izvajanjem dodatnih oziroma več del prične po potrditvi obsega del s strani naročnika.

15. člen

ODSTOP OD POGODBE

Naročnik lahko odstopi od te pogodbe, če:

* izvajalec po pisnem pozivu naročnika in dodatnem roku ne prične z deli ali z njimi po prekinitvi ne nadaljuje;
* izvajalec zamuja z izdelavo projektne dokumentacije za več kot deset dni;
* izvajalec ne zagotovi prisotnosti vodje projektiranja na koordinacijah, skladno z zahtevo iz razpisne dokumentacije;
* naročnik ugotovi, da izvajalec dela nekvalitetno in v nasprotju s pravili stroke;
* oddana dokumentacija onemogoča izvedbo projekta glede na finančne okvire naložbe in če naročnik zavrne potrditev ustreznosti oddane dokumentacije;
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi;
* je bilo javno naročilo bistveno spremenjeno, kar terja nov postopek javnega naročanja;
* je bil v času oddaje javnega naročila izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

V primeru odstopa od te pogodbe iz zgoraj navedenih razlogov, naročnik ustavi vsa plačila izvajalcu do ugotovitve nastale škode, ki jo je izvajalec dolžan plačati. Odstop od te pogodbe učinkuje z dnem, ko izvajalec prejme pisno izjavo naročnika o odstopu in učinkuje v roku, ki ga v odstopni izjavi določi naročnik.

Če naročnik odstopi od te pogodbe iz razlogov, navedenih v prvem odstavku tega člena, lahko izvajalcu zaračuna pogodbeno kazen za neizpolnitev v višini 50 % pogodbene vrednosti. Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v roku osmih dni od izstavitve. V primeru odstopa se ne izplačajo zadržana sredstva.

16. člen

RAZVEZNI POGOJ

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo, bo naročnik o tem obvestil izvajalca v roku desetih dni.

Izvajalec lahko v roku, ki ga bo določil naročnik, ki pa ne sme biti daljši kot 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ne bo predložil dokazov za podizvajalca ali če jih bo, pa bo naročnik ocenil, da ti ukrepi ne zadoščajo, lahko izvajalec zamenja podizvajalca v roku, ki ga bo določil naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe te pogodbe. Če izvajalec ne bo predložil dokazov zase ali za podizvajalca ali če jih bo, pa bo naročnik ocenil, da ti ukrepi ne zadoščajo, ali če izvajalec ne bo prevzel del sam ali predlagal novega podizvajalca ali če bo naročnik v skladu s 94. členom ZJN-3  pravočasno predlaganega novega podizvajalca zavrnil, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti te pogodbe še najmanj šest mesecev. Ne glede na prejšnji stavek se ta pogodba za izvedbo javnega naročila gradnje ne razveže, če bi razveza te pogodbe naročniku povzročila nesorazmerne stroške ali bistvene težave pri nemoteni izvedbi gradnje ali nesorazmerno časovno zamudo in pod pogojem, da naročnik izvajalca najkasneje v roku 20 dni od seznanitve s kršitvijo obvesti, da se ta pogodba ne razveže.

 V primeru izpolnitve razveznega pogoja se šteje, da je ta pogodba za tega izvajalca razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je pogodba razvezana 60. dan od seznanitve s kršitvijo. Izvajalec je dolžan pisno obvestiti naročnika o ugotovljeni kršitvi najkasneje v roku petih delovnih dni od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca te pogodbe o izvedbi javnega naročila ali njegovega podizvajalca.

17. člen

PODIZVAJALCI

Izvajalec lahko del javnega naročila odda v podizvajanje, vendar v podizvajanje ne sme oddati celotnega javnega naročila.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in številko transakcijskega računa),
* podatke o vrsti del, ki jih bo izvedel podizvajalec,
* podatke o predmetu, količini in vrednosti del ter roku izvedbe teh del,
* morebitno zahtevo podizvajalca za neposredno plačilo.

Naročnik po preveriti pogojev za imenovanje podizvajalca, kot ti izhajajo iz razpisne dokumentacije, sklene z izvajalcem aneks o imenovanju novega podizvajalca.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu  (naziv, polni naslov, matična številka, davčna številka in številka transakcijskega računa, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca ali % glede na pogodbeno vrednost | Zahtevano je neposredno plačilo |
|  |  |  | DA / NE |

Če podizvajalec v skladu in tako, kot je določeno v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

Če bo podizvajalec v skladu in tako, kot je določeno v drugem in tretjem odstavku 94. člena ZJN-3 zahteval neposredna plačila, se šteje, da:

* glavni izvajalec s podpisom te pogodbe pooblašča naročnika, da na podlagi potrjenega računa s strani glavnega izvajalca neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* mora glavni izvajalec svojemu računu priložiti račun podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v roku petih dni po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil izvajalca najpozneje v roku desetih dni od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v roku 60 dni od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene storitve oziroma dobavljeno blago, neposredno povezane s predmetom javnega naročila.

Če naročnik ugotovi, da dela izvaja podizvajalec, ki ga izvajalec ni navedel v svoji ponudbi in zanj tudi ni dobil naknadnega soglasja naročnika, ima pravico izvajalcu (v primeru samostojnega nastopa) oziroma nosilcu posla (v primeru skupne ponudbe) zaračunati pogodbeno kazen v višini 1% pogodbene vrednosti. Naročnik si pridržuje pravico, da lahko kadarkoli preveri, kateri podizvajalci opravljajo dela. Vsi podizvajalci so naročniku dolžni dati verodostojne podatke.

***(\*Člen se uporabi le v primeru, da bo izvajalec izvedel naročilo s podizvajalcem.)***

18. člen

VIŠJA SILA

Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju te pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna pisno obvestiti nasprotno pogodbeno stranko o nastanku in prenehanju višje sile, in sicer v dveh delovnih dneh po nastanku oziroma prenehanju le-te.

Pogodbeni roki se podaljšajo najmanj za dobo trajanja višje sile. Novi roki se dogovorijo s sklenitvijo aneksa k tej pogodbi.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

Izvajalec se, kot pogoj za veljavnost te pogodbe, zavezuje ob podpisu pogodbe, izročiti dve lastni bianco menici skupaj z menično izjavo s pooblastilom za izpolnitev in unovčenje menic kot zavarovanje dobre izvedbe pogodbenih obveznosti, in sicer v višini 10 % pogodbene vrednosti z veljavnostjo najmanj do 1. 3. 2029 oziroma najmanj 60 koledarskih dni od izdaje Potrdila o izvedbi GOI del.

Upravičenec iz finančnega zavarovanja je naročnik Mestna občina Velenje.

Če se med trajanjem izvedbe pogodbe spremeni končni rok za izdelavo projektne dokumentacije in izvajanje projektantskega nadzora (rok za izdajo Potrdila o izvedbi GOI del), kakovost in količina, mora izvajalec v roku desetih dni od podpisa aneksa k tej pogodbi, kot pogoj za veljavnost aneksa, predložiti novo finančno zavarovanje z novim rokom trajanja le-tega, v skladu s spremembo pogodbenega roka za izvedbo storitev, oziroma novo finančno zavarovanje s spremenjeno višino garantiranega zneska, v skladu s spremembo pogodbene vrednosti, kar se uredi z aneksom k pogodbi. V vsakem primeru, mora biti finančno zavarovanje veljavno 60 koledarskih dni od izdaje Potrdila o izvedbi GOI del.

Finančno zavarovanje lahko naročnik unovči pod naslednjimi pogoji:

* če se bo izkazalo, da izvajalec storitve ne opravlja v skladu s to pogodbo, zahtevami razpisne dokumentacije ali projektno nalogo;
* če bo naročnik odstopil od te pogodbe zaradi kršitev na strani izvajalca;
* če bo naročnik odstopil od te pogodbe zaradi zamude izvajalca;
* če bo izvajalec kršil zaupnost podatkov.

Predložitev finančnega zavarovanja za dobro izvedbo pogodbenih obveznosti je pogoj za veljavnost te pogodbe.

20. člen

ZAVAROVANJE ODGOVORNOSTI

Izvajalec mora imeti skladno z veljavno zakonodajo za ves čas trajanja te pogodbe zavarovano odgovornost za škodo, ki bi utegnila nastati naročniku in tretjim osebam, v zvezi z opravljanjem njegove dejavnosti v višini, določeni v razpisni dokumentaciji.

21. člen

AVTORSTVO IN LASTNIŠTVO PROJEKTNE DOKUMENTACIJE

Projektna dokumentacija, ne glede na stopnjo dodelanosti listin (načrtov, elaboratov, študij itd.) v posamezni fazi, ki jo izdela izvajalec, z izročitvijo oziroma posredovanjem naročniku postane last naročnika in jo izvajalec lahko preda tretji osebi samo s soglasjem naročnika. Izvajalec je dolžan hraniti izvod kompletne izdelane dokumentacije v svojem arhivu.

Izvajalec se s to pogodbo zavezuje in jamči, da so vsi sodelujoči avtorji, ki so izdelali katerikoli del dokumentacije po tej pogodbi, dovolili uporabo svojega dela in zato izključno in izrecno na izvajalca prenesli vse materialne avtorske pravice na navedenih delih v obsegu, ki ga določa 22. člen Zakona o avtorskih in sorodnih pravicah (Uradni list RS, št. 16/07 - uradno prečiščeno besedilo, 68/08, 110/13, 56/15, 63/16 - ZKUASP, 59/19, 130/22; v nadaljevanju: Zakon o avtorski in sorodnih pravicah), in sicer: pravico reproduciranja, distribuiranja, predelave, javnega prikazovanja in dajanja na voljo javnosti (objavo na spletnih straneh, elektronskih in drugih medijih), brez časovne omejitve, brez teritorialne omejitve, hkrati je prenos ekskluziven. Navedene materialne avtorske pravice so avtorji prenesli neomejeno in jih izvajalec izvršuje brez vnaprejšnjega soglasja posameznega avtorja. Poleg tega so avtorji izvajalcu podelili pravico, da prenese vse zgoraj navedene materialne avtorske pravice ekskluzivno na naročnika in naročnik lahko z njimi prosto razpolaga.

S to pogodbo se izvajalec zavezuje, da na naročnika prenaša vse materialne avtorske pravice, ki jih določa 22. člen Zakona o avtorskih in sorodnih pravicah, in sicer: pravico reproduciranja, distribuiranja, predelave, javnega prikazovanja in dajanja na voljo javnosti (objavo na spletnih straneh, elektronskih in drugih medijih), brez časovne omejitve, brez teritorialne omejitve, hkrati je prenos ekskluziven. Navedene materialne avtorske pravice s to pogodbo izvajalec prenaša na naročnika neomejeno in jih lahko naročnik izvršuje in z njimi prosto razpolaga brez vnaprejšnjega soglasja izvajalca. Poleg tega izvajalec jamči, da materialnih avtorskih pravic ne bo prenesel na nikogar drugega. Naročnik se obvezuje spoštovati moralne avtorske pravice izvajalca.

22. člen

POOBLAŠČENI PREDSTAVNIKI IN VODJA PROJEKTA

Pooblaščen predstavnik naročnika je Marko Pritržnik.

Skrbnica te pogodbe s strani naročnika je Katja Remic Novak.

Izvajalec za svojega pooblaščenega predstavnika določa \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki je pooblaščen/a, da kot vodja projektiranja zastopa izvajalca v vseh vprašanjih, ki zadevajo izvrševanje ali uveljavitev te pogodbe.

Izvajalec za sodelujoče pri izdelavi projektne dokumentacije imenuje naslednje strokovnjake:

- pooblaščeni strokovnjak arhitekture,

- pooblaščeni strokovnjak gradbeništva,

- pooblaščeni strokovnjak s področja elektrotehnike,

- pooblaščeni strokovnjak strojništva,

- pooblaščeni strokovnjak s področja požarne varnosti.

Vsaka pogodbena stranka lahko zamenja svoje pooblaščene predstavnike s pisnim obvestilom drugi pogodbeni stranki najkasneje v roku treh dni od zamenjave pooblaščenega predstavnika.

Izvajalec mora na zahtevo naročnika zamenjati pooblaščeno osebo, če delo opravlja nestrokovno ali v nasprotju z interesi naročnika. Zamenjavo pooblaščene osebe stranki uredita z dodatkom k tej pogodbi.

23. člen

SOGLASJE ZA OBDELAVO PODATKOV

Naročnik soglaša ter dovoljuje izvajalcu, da v primerih, ko je to potrebno za izvrševanje ali uveljavitev te pogodbe in/ali pravic izvajalca po tej pogodbi, izvajalec posreduje podatke in informacije o naročniku, o tej pogodbi in v zvezi s to pogodbo tretjim osebam, kakor tudi da opravi poizvedbe pri pristojnih državnih in drugih organih in institucijah, ali tretjih osebah, katerim naročnik s podpisom te pogodbe dovoljuje posredovanje podatkov in informacij (proti predložitvi pogodbe).

24. člen

PROTIKORUPCIJSKA KLAVZULA

Ta pogodba je nična, kadar kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerimi je naročniku povzročena škoda ali je omogočena pridobitev nedovoljene koristi predstavniku naročnika, izvajalcu ali njenemu predstavniku, zastopniku, posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

25. člen

REŠEVANJE SPOROV (MEDIACIJA)

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora. Če to ne bo mogoče, je za reševanje sporov pristojno stvarno in krajevno pristojno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

26. člen

KONČNE DOLOČBE

Ta pogodba je sklenjena z dnem podpisa zadnje od pogodbenih strank in postane veljavna s predložitvijo finančnega zavarovanja za dobro izvedbo pogodbenih obveznost in kopijo veljavne police za zavarovanje odgovornosti.

Ta pogodba se lahko spremeni ali dopolni z aneksom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Odstop te pogodbe tretjemu je možen samo s pisnim soglasjem obeh pogodbenih strank.

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od te pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

Ta pogodba je sestavljena v dveh enakih izvodih, od katerih prejme vsaka pogodbena stranka en izvod.

Pogodba je veljavna do izteka vseh pogodbenih obveznosti.

Številka: JN-0505/2025

|  |  |
| --- | --- |
| **NAROČNIK:** | **Mestna občina Velenje** |
| **Ime in priimek podpisnika,**  **funkcija:** | **Peter dermol, župan** |
| **Podpis:** |  |
| **Žig:** |  |
| **Kraj in datum:** | **Velenje,** |
|  |  |

|  |  |
| --- | --- |
| **IZVAJALEC:** |  |
| **Ime in priimek podpisnika,**  **funkcija:** |  |
| **Podpis:** |  |
| **Žig:** |  |
| **Kraj in datum:** |  |

*Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*